​ເຈົ້າ​ໜ້າ​ທີ່​ເນ​ເທີ​ແລ​ນ ​ກັບ​ຄືນ​ໄປ​ບ່ອນ ຖ້ຽວ​ບິນ​ມາ​ເລ​ເຊຍ ​ຕົກ ຢູ່​ໃນຢູ​ເຄຣນ 
ບັນດາ​ເຈົ້າ​ໜ້າ​ທີ່​ເນ​ເທີ​ແລ​ນ ​ໄດ້ພາກັນ​ກັບ​ຄືນ​ໄປ ຊອກ​ຫາ​ຊາກ​ສົບ​​ຄົນ ​ແລະ​ເຄື່ອງຂອງ​ຕ່າງໆ​ຂອງ​ ຜູ້​ໂດນສານ ​ເກືອບ ​300 ຮ້ອຍ​ຄົນ ​ທີ່​ໄດ້​​ເສຍ​ຊີວິດ​ນຳເຮືອບິນ​ຕົກນັ້ນ ຄືນໃໝ່.
ໃນວັນຈັນວານນີ້ ບັນດາເຈົ້າໜ້າທີ່ເນເທີແລນ ໄດ້ພາກັນກັບ ຄືນໄປບ່ອນທີ່ ຖ້ຽວບິນທີ 17 ຂອງສາຍການບິນມາເລເຊຍ ຕົກ ຢູ່ພາກຕາເວັນອອກຂອງຢູເຄຣນ ເພື່ອພະຍາຍາມອີກ ເທື່ອໃໝ່ ຊອກຫາຊາກສົບຄົນ ແລະເຄື່ອງຂອງຕ່າງໆຂອງ ຜູ້ໂດນສານ ເກືອບ 300 ຮ້ອຍຄົນ ທີ່ໄດ້ເສຍຊີວິດນຳເຮືອ ບິນຕົກນັ້ນ ຜູ້ສັງເກດການສີ່ຄົນ ຈາກເນເທີແລນ ໄດ້ໄປສົມທົບກັບບັນ ດາຜູ້ຕາງໜ້າຈາກ ອົງການຄວາມໝັ້ນຄົງແລະການຮ່ວມມື ຢູໂຣບ (OSCE) ສັງເກດການເບິ່ງ ບັນດາພະນັກງານສຸກ ເສີນຢູເຄຣນ ເຮັດວຽກໃນວັນຈັນວານນີ້ ໃນຂະນະທີ່ເຂົາ ເຈົ້າພາກັນເກັບກູ້ ເອົາໝັງສືຜ່ານແດນ ເຄຶ່ອງນຸ່ງ ເຄື່ອງຫລີ້ນເດັກນ້ອຍ ແລະສິ່ງຂອງ ອື່ນໆຈາກຊາກເຮືອບິນ ບັນດານັກສືບສວນຈາກເນເທີແລນ ໄດ້ຢຸດການຊອກຄົ້ນຫາຂອງເຂົາເຈົ້າຢູ່ໃນບໍລິເວນ ເມື່ອຕົ້ນເດືອນສິງຫາ ຍ້ອນມີການປະທະກັນຢູ່ໃກ້ໆນັ້ນ ລະຫວ່າງ ພວກກະບົດແບ່ງແຍກ ດິນແດນນິຍົມຣັດເຊຍ ແລະກຳລັງຂອງຢູເຄຣນ ໃນວັນຈັນວານນີ້ ເຖິງແມ່ນມີການຢຸດຍິງ ຢູ່ໃນເຂດນັ້ນກໍຕາມ ແຕ່ກໍຍັງໄດ້ຍິນສຽງປືນຍິງໃສ່ກັນຢູ່ ໃນຂະນະທີ່ບັນດານັກສືບສວນ ຊອກຄົ້ນຫາຢູ່ບ່ອນເຮືອບິນຕົກ ເຮືອບິນໄດ້ຖືກຍິງຕົກໃນວັນທີ່ 17 ເດືອນກໍລະກົດ ໃນຂະນະທີ່ບິນຜ່ານເຂດທີ່ ພວກກະ ບົດຄອບຄຸມ ຢູ່ໃນຢູເຄຣນໃນລະຫວ່າງເດີນທາງຈາກ ນະຄອນ Armsterdam ໄປຫາ Kuala Lumpur ສອງສ່ວນສາມຂອງຜູ້ໂດຍສານ ແລະຈຸບິນ 298 ຄົນ ຢູ່ໃນຖ້ຽວບິນ MH17 ແມ່ນຄົນສັນ ຊາດເນເທີແລນ ຜົນການສືບສວນຂັ້ນຕົ້ນສະແດງໃຫ້ເຫັນວ່າ ເຮືອບິນໄດ້ຖືກຍິງ ໂດຍລູກສອນໄຟຕໍ່ຕ້ານ ເຮືອບິນ ມົສກູ ແລະ Kyiv ໄດ້ຖິ້ມໂທດໃສ່ກັນແລະກັນວ່າ ເປັນຝ່າຍທຳການໂຈມຕີດັ່ງກ່າວ